ପଟ୍ଟାମୁଣ୍ଡାଇ ୧୨।୦୭ଃ ସାରା ରାଜ୍ୟରେ କରୋନା ସ୍ଥିତି ସଙ୍ଗୀନ ରହିଛି । କରୋନା ସଂକ୍ରମଣରୁ କିପରି ରକ୍ଷା ପାଇବା , ସେଥିପାଇଁ ପ୍ରତିଦିନ ନୂଆ ନୂଆ ଯୋଜନା ମାନ ଘୋଷଣା ଚାଲିଛି । ଏପରିକି ଆବଶ୍ୟକ ଥିଲେ ଘରୁ ବାହାରକୁ ଆସନ୍ତୁ, ନହେଲେ ଘରୁ ବାହାରକୁ ନବାହାରିବା ପାଇଁ ନିର୍ଦ୍ଦେଶ ଦିଆଯାଇଛି । କୌଣସି ଯାଗାରେ ଏକାଥରେ ବହୁ ଲୋକଙ୍କ ସମାଗମ ଉପରେ ରୋକ ଲଗାଯାଇଛି ।
ପୂଜା, ପାଠ ଓ ଧାର୍ମିକ ସ୍ଥଳରେ କୌଣସି କାର୍ଯ୍ୟକ୍ରମକୁ ବନ୍ଦ କରାଯାଇଛି । କିନ୍ତୁ କିଛି ଲୋକଙ୍କୁ ନିୟମ ଭାଙ୍ଗିବା ପାଇଁ ପଣ ନେଇଛନ୍ତି । ଗତକାଲି ଗଞ୍ଜାମ ଜିଲ୍ଲାରେ କିପରି କରୋନା କଟକଣାକୁ ବେଖାତିର କରି ଶହ ଶହ ଲୋକ ଧାଡି ବାନ୍ଧି କଳସ ଯାତ୍ରା କରୁଥିଲେ, ତାହା ସମସ୍ତେ ଦେଖିଥିବା । ତେବେ ସେ ଘଟଣାକୁ ଗୋଟିଏ ଦିନ ନପୂରୂଣରୁ ଆଉ ଏକ ଘଟଣା ସାମ୍ନାକୁ ଆସିଛି ।ଏଥର ଘଟଣାଟି ଘଟିଛି କେନ୍ଦ୍ରାପଡ଼ା ଜିଲ୍ଲା ପଟ୍ଟାମୁଣ୍ଡାଇ ବଳଭଦ୍ରପୁର ଗାଁରେ ।
